दंतेवाड़ा जिले में आज नक्सलियों ने एक बारूदी सुरंग में विस्फोट भी किया। यह विस्फोट मतदान दल को निशाना बना कर किया गया लेकिन दल पहले ही वहां से निकल चुका था। विस्फोट में कोई हताहत नहीं हुआ। राज्य में शांतिपूर्ण मतदान के लिए सुरक्षा बल के लगभग सवा लाख जवानों को तैनात किया गया है। राज्य में नक्सलियों ने पिछले 15 दिनों में अलग अलग घटनाओं में 14 लोगों की हत्या कर दी जिनमें सुरक्षा बल के जवान और नागरिक शामिल हैं।